钦定古今图书集成/历象汇编/岁功典/第030卷 > 盐角儿〈春半〉 明冯鼎位
## 钦定古今图书集成/历象汇编/岁功典/第030卷 > 盐角儿〈春半〉 明冯鼎位

春分过也，小楼昨夜，棠棃花谢。章台折柳，西园拾翠，
暗香随马。　午风轻，莺声乍，盈盈侣。秋千初罢。再相
约、黄昏踏月，窗下绿蛾重画。

汉张衡《归田赋》，“于是仲春令月，时和气清，原隰郁茂，
百草滋荣，王睢鼓翼，仓庚哀鸣，交颈颉顽，关关嘤嘤，
于焉逍遥，聊以娱情。”

魏陈思王《节游赋》，“仲春之月，百卉丛生，萋萋蔼蔼，翠
叶朱茎，竹林青葱，珍果含荣，凯风发而时鸟懽，微波
动而水虫鸣。”

晋陶潜诗，“春仲通时雨始雷鸣东隅。”

梁简文帝《大法颂》：“夹锺应于仲春，甲申在于吉日。”
北周庾信《华林园马射赋序》：“尧以仲春之月，刻玉而
游河。”

唐·白居易诗：“何日同宴游，心期二月二。”

唐彦谦诗：“二月云烟迷柳色，九衢风土带花香。”〈又〉寒
郊二月初离别，独倚寒林嗅野梅。

《郑谷诗》：“和暖又逢挑菜日，寂寥未是探花人。”

释皎然诗：“二月湖南春草遍。”

宋刘筠《大酺赋》：“二月初吉，春日载阳，皇帝乃乘步辇，
出披香，排飞闼，历未央，御南端之峣阙，临迥望之广场。”

《邵雍诗》：“年年二月凭高处，不见人家只见花。”

陈与义诗：“二月山城未见花。”

陆游诗：“数点霏微社公雨，两丛浓淡女郎花。”

元赵孟𫖯诗：“二月江南莺乱飞，百花满树柳依依。”
叶颙诗：“燕子不来春又半，一帘花雨海棠时。”

明吴稼竳诗：“三春花事终难负，二月风光半未过。”

《吕氏春秋·古乐篇》：“黄帝命伶伦与荣将铸十二钟，以
和五音，以施《英》《韶》。以仲春之月乙卯之日，日在奎，始
奏之，命之曰《咸池》。”

《宋书符瑞志》：“高辛氏之世妃曰简狄，以春分元鸟至
之日，从帝祀郊禖，与其妹浴于元丘之水，有元鸟御
卵而坠之，五色甚好，二人竞取，覆以玉筐，简狄先得
而吞之，遂孕匈，剖而生契。”

尧在帝位七十年，洁斋修坛场于河雒。二月辛丑，昧
明礼备，至于日昃，荣光出河，休气四塞，乃有龙马御
甲，赤文绿色，临坛而止，吐《甲图》而去。〈又〉后二年二月
仲辛，率群臣沈璧于洛。礼毕，退，俟至于下昃，赤光起，
元龟负《书》而出，背甲赤文成字，止于坛。

《帝王世纪》：“成汤十有八祀，乙未二月丙寅，王至东郊。
论诸侯功臣之后，封墨台氏、孤竹国。”

《书经牧誓》：“时甲子昧爽，王朝至于商郊牧野乃誓。王
左杖黄钺，右秉白旄以麾曰：‘逖矣西土之人’。”〈蔡传〉甲子，
二月四日也。

《诗经豳风七月章》：“四之日举趾。”〈孔传〉“四之日”，周四月也，
民无不举足而耕矣。〈正义〉《周》之“四月”，即是夏之二月建
卯之月也。

四之日，“共蚤献羔，祭韭。”〈朱注〉蚤，蚤朝也。韭，菜名。献羔，祭
韭而后启冰。《月令》：“仲春献羔，开冰，先荐寝庙”是也。
《周礼·地官·媒氏》：“中春之月，令会男女。于是时也，奔者
不禁，若无故而不用令者，罚之。”司男女之无夫家者
而会之。〈订义〉郑康成曰：“中春阴阳交，以成昏礼，顺天时
也。”《王氏详说》曰：王子雍执孙卿之言，以为“霜降逆女，
冰泮杀止，遂别。《家语》以为说，曰‘霜降而妇功成，嫁娶
者行焉’。又曰‘冬合男女’。且疑仲春之月，遂非婚姻之
期，曾不谓《诗》之所言，大率以春为正，如曰‘有女怀春’”，
“如曰‘春日迟迟，女心伤悲’；如曰‘仓庚于飞，熠燿其羽’，
皆以春为正。”郑锷曰：或谓是时令会男女之当嫁娶
者，使得以及时，则奔者宜禁，反不禁之。郑康成以谓
重天时权许之，是否？余以为康成一语之谬，伤败风
教，至今牢不可破，可胜叹哉！周人立法之本意，言奔
者不禁，若无故而不用令，与今律文言“若之若”同。“若”
之为言及也，谓不禁男女之奔，及无故不用令“者，俱
有罚耳。奈何以为重天时权许之耶？”陈君举曰：“奔者
不禁，不当行而行也。无故不用令，宜成礼而不成礼
也。故当皆有罚。”史氏曰：“纳采、问名、纳吉、纳征、请期，婚
礼之常也。当中春之月，而是礼有不备者，皆谓之奔。
奔者不禁，听其杀礼而成婚也。《内则》曰：‘聘曰妻，奔曰
妾’。先王重聘礼，故有是说，其实”皆由媒氏而合，可谓
之淫奔乎？国有凶荒，家遇丧祸，必待备礼，男女失时
矣，此谓之故。无故而不备礼，其罚也宜矣。郑景望曰：
“罚者，罚其父母兄弟尸婚嫁之责也。”郑康成曰：“司犹
察也。无夫家，谓男女之鳏寡者。”

《春官籥章》“中春，昼击土鼓龡豳，诗以逆暑。”〈订义〉易氏曰：
中春为岁阳之中，昼为日阳之中，如是而逆暑，与《尧
典》所谓“日中星鸟，寅宾出日”同意。

《夏官大司马》：“中春教振旅。”〈订义〉郑康成曰：“凡师，出曰治
兵，入曰振旅，皆习战也。四时各教民以其一焉。春习
振旅，兵入收众，专于农。”王氏曰：“春阳用事，非兵之时。”
郑锷曰：“是时兵当藏也。”王昭禹曰：“振如振领之振，振
而整之也。方其出，则治之以行陈之事，均服同食，以
一众心，无暇整其仪饰。及其入焉，明尊卑，辨贵贱，此
所以整之也。”黄氏曰：“四时之田，先教振旅，王者之兵，
出于万全。”李嘉会曰：“一岁之功，必因春之兴作发生，
而后万物成。振旅必于春，示一劳而永逸也。”

罗氏，中春罗春鸟，献鸠，以养国老，行羽物。〈订义〉《易》氏曰：
“中春蒐田，非罗弊之时，故以火弊而搜取其物之不
字乳者。此言罗春鸟”，何也？以奉至尊为主而已。其次
则献鸠，以养国老。又其次则颁群臣，而谓之行羽物。
此外一毫不可以轻取。

司弓矢中春献弓弩。〈订义〉王昭禹曰：“中春，阳气方和之
时。”薛氏曰：“弓人为弓曰冬，析干则易，春液角则合，夏
治筋则不烦，秋合三材则合寒奠体则张不流，冰析
灂则审环，春被弦则一年之事。”郑氏谓“期岁乃可用，
是弓弩之制必以春而成。”李嘉会曰：“《易》氏以此言献
而不言成，盖献槁人之所已成，不知夏、秋冬造之，至
春始被之弦，乃可献也。”

牝于牧。”秦时书也。秦地寒凉，万物后动。

秋，官司烜氏“中春以木铎修火禁于国中。”〈订义〉郑锷曰：
“中春大火之星见于辰，季春出火，司烜先修火禁，警
以木铎，使无不闻，则除去故火，以待新火也。”王昭禹
曰：“为季春将出火，先事而戒也。”郑康成曰：“火禁谓用
火之处及备风燥。”

《冬官·韗人》：“凡冒鼓，必以启蛰之日。”〈订义〉郑康成曰：“《冒蒙》，
鼓以革也。启蛰，孟春之中也。蛰虫始闻雷声而动，鼓
所取象。”郑锷曰：“雷之发蛰，声震百里。鼓欲其声如雷，
故冒鼓必取启蛰之日。先王之制器，其取法天道，纤
悉必考，有如此者。”

《孟谱》：“孟子生时，母梦神人乘云自泰山来，母凝视久
之，忽片云坠而寤，里巷皆见有五色云覆孟氏居。”按
孟子生于周定王三十七年四月二日，即今之二月
二日也。

《孔丛子》：“古者天子岁二月东巡狩，所过诸侯各待于
境。天子先问百年者所在，而亲问之，然后觐方岳之
诸侯。”

《汉书高帝本纪》：“二年二月癸未，立汉社稷，施恩德，赐
民爵。蜀汉民给军事劳苦，复勿租税二岁。关中卒从
军者，复家一岁。举民年五十以上，有修行，能帅众为
善，置以为三老，乡一人择乡，三老一人为县三老，与
县令、丞尉以事相教，复勿繇戍。”

《郊祀志》：高祖十年春，有司请令县常以春二月及腊
祠稷以羊彘，民里社各自裁以祠。制曰“可。”

《武帝本纪》建元元年“春二月，赦天下，赐民爵一级，年
八十复二算，九十复甲卒。”〈注〉二算：复二口之算，复“甲
卒不豫，革车”之赋，

太始三年二月五日，行幸东海，获赤雁，作《朱雁之歌》。
幸琅邪，礼日成山，登之罘，浮大海，山称万岁。〈注〉孟康
曰：“《礼》日，拜日也。”　如淳曰：“祭日于成山也。”　师古曰：
“成山在东莱不夜县。”

《宣帝本纪》：“神爵四年春二月，诏曰：迺者凤凰甘露降
集京师，嘉瑞并见。修兴泰一、五帝后土之祠，祈为百
姓蒙祉福。鸾凤万举，蜚览翱翔，集止于旁。斋戒之暮，
神光显著，荐鬯之夕，神光交错，或降于天，或登于地，
或从四方来集于坛。上帝嘉向，海内承福。其赦天下，
赐民爵一级，女子百户牛酒，鳏寡孤独高年帛。”
《汉官仪》：“光武帝建武三十二年，东巡狩，二月十九日
之山虞，国家居亭，百官布野。此日上山，云气成宫阙，
百姓皆见。”

《后汉书祭祀志》：“建武三十二年二月二十二日辛卯，
晨燎祭天于泰山下南方，群神皆从，用乐如南郊。”
《明帝本纪》：“永平四年春二月辛亥，诏曰：朕亲耕藉田，
以祈农事。京师冬无宿雪，春不燠沐，烦劳群司，积精
祷求。而比再得时雨，宿麦润泽。其赐公卿半俸，有司
勉遵时政，务平刑罚。”

永平六年二月，王雒山出宝鼎，庐江太守献之。
《章帝本纪》：“元和二年二月甲寅，诏曰：‘山川鬼神，应典
礼者，尚未咸秩，其议增修群祀，以祈丰年。丙辰，东巡
狩。己未，凤皇集肥城。乙丑，帝耕于定陶。诏曰：‘三老，尊
年也；孝弟，淑行也；力田，勤劳也。国家甚休之。其赐帛
人一匹，勉率农功。辛未，幸泰山，柴告岱宗。有黄鹄三
十从’’”西南来，经祠坛上东北，过于宫屋，翱翔升降。壬
申，宗祀五帝于汶上明堂。

《律历志》：元和二年二月甲寅，制书曰：“古先圣王，先天
而天不违，后天而奉天时。史官用太初、邓平术，冬至
之日，日在斗二十二度，而历以为牵牛中星，先立春
一日，则四分数之，立春日而以折狱断大刑，于气已
迕，用望平和，盖亦远矣。今改行四分，以遵于尧，以顺
孔圣奉天之文。”

《章帝本纪》：元和三年二月壬寅，告常山、魏郡、清河、钜
鹿、平原、东平郡太守相曰：“《月令》孟春，善相丘陵，土地
所宜。今肥田尚多，未有垦辟，其悉以赋贫民，给与粮
种，务尽地力，勿令游手。所过县邑，听半入今年田租，
以劝农夫之劳。”

《安帝本纪》：元初六年“春二月乙卯，诏曰：《月令》仲春养
幼小，存诸孤，季春赐贫穷，赈乏绝，省妇使，表贞女，所
以顺阳气，崇生长也。其赐民尤贫困孤弱单独谷，人
三斛，贞妇有节义十斛，甄表门闾，旌显厥行。”

延光三年春二月，东巡狩，劳赐郡县作乐。

《张奂传》：“奂拜武威太守，其俗多妖忌，凡二月五月产
子及与父母同月生者，悉杀之。奂示以义方，严加赏
罚，风俗遂改，百姓生为立祠。”

《大戴礼记·虞戴德》篇：“天子以岁二月，为坛于东郊，建
五色，设五兵，具五味，陈六律，品奏五声，听明教，置离
抗。大侯规鹄坚物。九卿佐三公，三公佐天子。天子践
位，诸侯各以其属就位，乃升诸侯。诸侯之教士，教士
执弓挟矢，揖让而升，履物以射其地，心端色容，正时
以敩伎。时有庆以地，不时有让以地魏文帝序：“建安”二十四年二月壬午，魏太子丕造百
辟宝剑，长四尺二寸。选兹良金，令彼国工精而炼之，
至于百辟。淬以清漳，砺以礛诸，光似流星，名曰飞景
千宝。《晋纪》：“泰始四年二月，上幸芳林园，与群臣宴，赋
诗观志。”

《晋书礼志》：“故事，祀皋陶以社日。新礼改以孟秋之月，
以应秋政。挚虞以为祭用仲春，义取重生，改用孟秋，
以应刑杀，理未足以相易。宜定新礼如旧制，可”
《索𬘘传》。孝廉令狐策梦立冰上，与冰下人语。索𬘘曰：
“冰上为阳，冰下为阴，阴阳事也。士如归妻迨，冰未泮，
婚姻事也。君在冰上，与冰下人语，为阳语阴，媒介事
也。君当为人作媒。冰泮而婚成。”会太守田豹，因策为
子求乡人张公征女，仲春而成婚焉。

《隋书礼仪志》：“晋元帝建武元年，创有太社、帝社、太稷
凡三坛，门墙并随其方色。每以仲春，并令郡国县祠
社稷、先农，县又兼祀灵星、风伯、雨师之属。”

《梁书武帝本纪》：“天监十年二月戊申，驺虞一见荆州
华容县。”

天监十一年二月，新昌、济阳二郡，“野蚕成茧。”

《隋书礼仪志》：“梁初藉田，依宋齐以正月。天监十二年，
武帝以为启蛰而耕，则在二月节。内书云：‘以殷仲春
藉田，理在建卯。于是改用二月’。”

《南史梁武帝本纪》：“普通四年二月乙亥，耕藉田，孝弟
力田赐爵一级，预耕之司，克日劳酒。”

《隋书礼仪志》：“陈制，令大中署常以二月八日于署庭
中以太牢祠老人星，兼祠天皇大帝、太一、日月、五星、
钩陈、北极、北斗、三台、二十八宿、大人星、子孙星，都四
十六座。”

《魏书礼志》：“高祖太和十六年二月丁酉，诏曰：‘夫崇圣
祀德，远代之通典，秩’”〈阙三字〉“中，古之近规。故三五至
仁，唯德配享；夏殷私己，稍用其姓。且法施于民，祀有
明典；立功垂惠，祭有恒式。斯乃异代同途，奕世共轨。
今远遵明令，宪章旧则，比于祀令，已为决之。其孟春
应祀者，顷以事殷，遂及今日。可令仍以仲月享祀。”
《洛阳伽蓝记平等寺》，永熙元年，平阳王入纂大业，造
五层塔。二年二月五日，土木毕功，帝率百寮作《万僧
会》。

《北史魏文帝本纪》：“大统三年春二月，槐里获神玺。”
《荆楚岁时记》：“春分日，民并种戒火草于屋上。有鸟如
乌，先鸡而鸣，架架格格，民闻此鸟，则入田以为候。”
《北史隋高帝本纪》：“开皇元年二月，京师庆云。”见
《隋书百官志》。司隶台大夫一人，掌诸巡察，每年二月，
乘轺巡郡县。

《旧唐书礼仪志》：“仲春之月，祭唐尧于平阳，祭虞舜于
河东，祭夏禹于安邑，祭殷汤于偃师，祭周文王于酆，
祭武王于镐。”

《唐书食货志》：“凡屯田，取多者褒进之。岁以仲春籍来
岁顷亩、州府军镇之远近，上兵部，度便宜遣之。”
《唐六典》中尚令二月二日进镂牙尺、紫檀尺。

《旧唐书太宗本纪》：贞观六年二月戊子，初置律学。
《玉海》：“唐太宗贞观十四年二月四日，陜州黄河清，景
云见，协律郎张文收采古天马作歌之义，作《景云河
清赋》。”

《唐会要》：贞观十七年二月二十八日，诏曰：“自古帝王，
褒崇勋德，既勒铭于钟鼎，又图形于丹青。是以甘露
良佐，麟阁著其美；建武功臣，云台纪其绩。无忌等二
十四人，宜酌故实，并图画凌烟，庶念功之怀，无谢于
前载；旌贤之义，永贻于后昆。”

贞观十八年二月十七日辛酉，召三品以上赐宴于
元武门。太宗操笔作飞白书，群臣乘酒就太宗手中
相竞。散骑常侍刘洎登床引手，然后得之。其不得者，
咸称洎登床，罪当死。太宗笑曰：“昔闻婕妤辞辇，今见
常侍登床。”

《事物纪原》：唐永徽三年二月十日，“以天下无虞，百司
务简，每至旬假，许不视事，以宽百寮休沐。”

载初元年二月十四日，武后策问举人于“洛城殿。”殿
前试人自此始。

《唐会要》：开元十二年二月二十二日，祠后土汾阴脽
上，太史奏：“荣光出河，休气四塞，祥风绕坛，日扬其光。”
《唐书许景先传》：“开元十三年二月，帝自择刺史凡十
一人，诏宰相、诸王、御史以上祖道洛滨，盛供具，奏太
常乐，帛舫水嬉，赐诗十韵，帝亲书，且给纸笔，令自赋
赍绢三千遣之。”

《唐会要》：“开元十六年，筑龙池坛于兴庆宫，以仲春月
祭之。”

《玉海》：“开元二十四年二月十三日，明皇移贡举于礼
部，以侍郎主之。”礼部选士自此始。

《旧唐书明皇本纪》，“开元二十八年春正月，以望日御
勤政楼，䜩群臣楼下连夜烧灯，会大雪而罢。因命自
今常以二月望夜为之。”

《唐会要》：天宝元年二月二十日，合祭天地于南郊《羯鼓录》：唐明皇尤爱羯鼓玉笛，常云：八音之领袖，不
可无也。尝遇二月初诘旦，巾栉方毕，时当宿雨初晴，
景物明丽。小殿内庭柳杏将吐，睹而叹曰：“对此景物，
岂得不与他判断之乎？”左右相目，将命备酒，独高力
士遣取羯鼓。上旋命之临轩，纵击一曲，曲名《春光好》，
神思自得。及顾，柳杏皆已发拆。上指而笑谓嫔御曰：
“此一事，不唤我作天公，可乎？”嫔御侍官皆呼万岁。
《秦中岁时记》：二月二日，曲江采菜，士民游观极盛。
《旧唐书德宗本纪》：贞元五年春正月乙卯诏：“四序佳
辰，历代增置。汉崇上巳，晋纪重阳，或说禳除。虽因旧
俗，与众共乐，咸合当时。朕以春方发生，候及仲月，勾
萌毕达，天地和同，俾其昭苏，宜助畅茂。自今宜以二
月一日为中和节，以代正月晦日，备三令节数，内外
官司休假一日。”宰臣李泌请中和节日令百官进农
书，司农献穜稑之种，王公戚里上春服，士庶以刀尺
相问遗。村社作中和酒，祭勾芒，以祈年谷。从之。
《唐书李泌传》：帝以前世上巳九日皆大宴集，而寒食
多与上巳同时，欲以三月名节，自我为古，若何而可？
泌请废正月晦，以二月朔为中和节。因赐大臣戚里
尺，谓之“裁度。”民间以青囊盛百谷瓜果，种相间遗，号
为“献生子。”里闾酿宜春酒，以祭勾芒神，祈丰年。百官
进农书，以示务本。帝悦，乃著令，与上巳、九日为三令
节，中外皆赐缗钱燕会。

《邺侯家传》：邺侯夜梦见赐中和节诗于金花笺上，第
二对首忘一字云：“兹中和节，式庆天地春。”及中和日，
百寮会曲江亭，赐御制诗，“肇兹中和”云云。其金花笺
上花云，皆梦所见者，奉诏同用“春”字。

《衣冠盛事》：贞元初，置中和节，御制诗，朝臣奉和。诏写
本赐戴叔伦于容州，天下荣之。

《旧唐书德宗本纪》：“贞元六年二月戊辰朔，百僚会宴
于曲江亭，上赋《中和节群臣赐宴》七韵。是日，百僚进
《兆人本业》三卷，司农献黍粟各一斗。”

贞元九年二月庚戌朔。先是，宰臣以三节次宴，府县，
有供帐之弊，请以宴钱分给，各令诸司选胜宴会，从
之。是日中和节，宰相宴于曲江亭，诸司随便，自是分
宴焉。

贞元十四年二月壬子朔。戊午，上御麟德殿，宴文武
百寮。初奏破阵乐，遍奏九部乐，及宫中歌舞妓十数
人列于庭。先是，上制《中和乐》武曲，是日奏之，日晏方
罢。比诏二月一日中和节宴以雨雪，改用此日。上又
赋《中春麟德殿宴群臣诗》八韵，群臣颁赐有差。
《玉海》：“贞元十四年二月戊午，上制新乐诗，序曰：‘仲春
之首，纪为令节。象中和之容，作《中和》之舞’。”

《剧谈录》：“都人游翫曲江池，盛于中和节。彩幄翠帱，匝
于堤岸，鲜车健马，比肩击毂。上赐宴臣僚，京兆府大
陈筵席，长安、万年两县以雄胜相较，百辟会于山亭，
恩赐太常及教坊声乐。池中备彩舟数只，惟宰相、王
使、北省官与翰林学士登焉。”

《旧唐书柳公权传》：公权从幸未央宫，苑中驻辇，谓公
权曰：“我有一喜事，边上赐衣，久不及时。今年二月给
春衣讫。”公权前奉贺。上曰：“单贺未了，可贺我以诗。”宫
人迫其口进，公权应声曰：“去岁虽无战，今年未得归。
皇恩何以报，春日得春衣。”上悦，激赏久之。

《文宗本纪》：太和二年二月庚戌，敕“李绛所进《删定兆
人本业》三卷，宜令所在州县写本，散配乡村。”

李德裕《两朝献替记》：太和七年二月二十八日，蒙恩
守本官平章事。去冬今春久无雨雪，是日甘泽沛然。
枢密使谓予曰：“禁中喜此宫人呼相公，下一字讹音
‘李德雨’矣。”

《旧唐书武宗本纪》，开成五年二月敕：“二月十五日，元
元皇帝降生，宜为降圣节，休假一日。”

《昭宗本纪》：“以咸通八年二月二十二日生于东内。”〈又〉
中书奏“请以二月二十二日为《嘉会节》”，从之。

《彤管遗编》：若耶溪女题三乡诗序：“会昌壬戌仲春十
九日，二九子为父后。玉无瑕，弁无首，荆山石往往有
题隐名不书。后李舒解之曰：‘当是姓李名弄玉也’。”
《云仙杂记》：蜀人二月好以豉杂黄牛肉为甲乙膏，非
尊亲厚知不得而预。其家小儿三年一享。

《寰宇记》：蜀万州风俗，二月二日，携酒馔鼓乐于郊外
饮宴，至暮而归，谓之“迎富。”

《长编》：唐明宗丁亥二月十六日，宋太祖生于洛阳夹
马营。是夕神光照室，胞如菡萏，异香馥郁，人因号其
地为“香孩儿营。”

《玉海》：晋高祖二月二十八日诞为“天和节。”

《五代会要》：后汉高祖刘知远，唐乾宁二年二月四日
生，以是日为“圣寿节。”

《辽史·礼志》：“二月八日为悉达太子生辰，京府及诸州
雕木为像，仪仗百戏导从，循城为乐。悉达太子者，西
域净梵王子，姓瞿昙氏，名释迦牟尼。以其觉性，称之
曰佛。”

《宋史·礼志》：建隆元年，群臣请以二月十六日为长春节。正月十七日于大相国寺建道场以祝寿。至日上
寿退，百僚诣寺行香。寻诏“今后长春节及诸庆节，常
参官、致仕官、僧道、百姓等毋得进奉。”

《庐陵异物志》：“开宝四年，黔南上言，江心有石鱼见。上
有古记云：‘广德元年二月，大江水退，石鱼见，部民相
传丰稔之兆’。”

《乐史总仙记》：“淳化元年，昇州奏，二月十五日夜忽有
雷声，茅山燕口洞宫石开二尺，里面得铜铁钱三十
一文。”

《燕翼贻谋录》：《月令》，开冰献羔，在仲春之月。五季之乱
讹舛至用四月。淳化三年三月己未，诏改正之。
《宋史·太宗本纪》：淳化四年二月初四日壬戌，召赐京
城高年帛，百岁者一人，加赐涂金带。是日雨雪，大寒，
再遣中使赐孤老贫穷人千钱米炭。

《宋会要》：“太平兴国三年二月十六日，太宗幸西绫锦
院，命近臣纵观织室机杼。”

《事物纪原》：《辛氏三秦记》曰：“昆明池，汉武帝立之，习水
战。宋建隆间，即都城之南凿讲武池，始习水战，将有
事于江南也。及太平兴国中，得吴越钱氏龙舟。七年，
疏国城西，开金明池。于是每岁二月教池，遂为故事。”
《宋史·礼志》：“咸平二年二月晦日，赏花宴于后苑。帝作
《中春赏花钓鱼诗》，儒臣皆赋，遂射于水殿，尽欢而罢。”
自是遂为定制。

景德四年二月甲申，上御五凤楼观酺，宗室、近臣侍
坐楼前露台，奏《教坊乐》，召父老五百人列坐，赐饮于
楼下。后二日，上复御楼，赐宗室文武百官宴于都亭
驿，赐诸班、诸军将校羊酒。

《事物纪原》：宋真宗大中祥符四年二月二十六日，诏
加中岳中天王为“崇圣中天王。”

《玉海》：“大中祥符九年二月二十七日，召近臣于后苑
翔鸾阁观太宗御书及御制圣文神笔颂、玉宸殿记
等，遂宴于玉宸殿。”殿在苑中，密迩宫禁，帝优宠辅臣，
每大礼庆成，从容一召至，两制皆预，盖特恩也。
《天圣新令》：“春分开冰，祭司寒于冰井务卜日，荐冰于
太庙。季冬藏冰，设祭亦如之。”

《玉海》：“明道二年二月十一日，行藉田礼。贡举人自请
陪位，许父老纵观，勿令呵止。”

二月十六日，赐《百福酒》。

庆历四年二月二十三日丙辰，帝御崇政殿西阁，“阁
中四壁各张画图，载前代帝王美恶之迹可为规戒
者，命两府臣僚入阁观之。”

《涑水记闻》：“二月二日，上幸后苑，命后宫挑生菜。”
《东坡志林》：“元丰七年二月一日，东坡居士与徐得之、
参寥子步自雪堂并柯池，入乾明寺，观竹林，谒乳姥
任氏坟，锄治茶圃，遂造赵氏园、探梅堂。至尚氏第，观
老枳偃蹇如龙蛇形。憩定惠僧舍，饮茶任公亭、师中
庵，乃归，且约后日携酒寻春于此。”

苏辙《诗序》：“眉之二月望日，鬻蚕器于巿，因作乐纵观，
谓之蚕巿。”

《宋史礼志》：“政和三年以二月十五日太上混元上德
皇帝降圣日为真元节。”

宣和四年二月，太常王黼编类“《明堂颁朔、布政》与《诏
书条例》《气令应验》，凡六十三册，上之。”

《玉海》：“绍兴十七年二月十三日，上亲祠青帝于东郊，
以伏羲、高辛配，祠简狄、姜嫄于坛下。”

《宋史礼志》：“乾道二年二月四日，车驾幸玉津园，皇帝
射讫。次命皇太子，次庆王，次恭王，次管军臣僚等射，
如是者三。每射四发，帝前后四中的。”

《乾淳岁时记》：“二月一日谓之中和节。”唐人最重，今惟
作假及进单罗服御，百官服单罗公常而已。二日，宫
中排办挑菜御宴，先是预备朱绿花斛，下以罗帛作
小卷，书品目于上，系以红丝，上植生菜、荠花诸品。俟
宴酬乐作，自中殿以次，各以金篦挑之。后妃、皇子、贵
主、婕妤及都知等，皆有赏无罚。以次每斛十号，五“红”
字为赏，五黑字为罚。上赏则成号。真珠、玉杯、金器、北
珠、篦环、珠翠领抹，次亦铤银、酒器、冠。翠花段帛、龙
涎御扇、笔墨、官窑定器之类。罚则舞唱、吟诗、念佛、饮
冷水、吃生姜之类，用此以资戏笑。王宫贵邸亦多效
之。二月八日为桐川张王生辰，霍山行宫朝拜极盛，
百戏竞集，如绯《绿祉》。〈杂剧〉《齐云社》。〈蹴球〉《遏云社》。〈唱赚〉《同文社》。
〈要词〉《角抵》社。〈相扑〉《清音社》。〈清乐〉《锦标社》。〈射弩〉《锦体社》。〈花绣〉《英略社》。
〈使棒〉《雄辩社》。〈小说〉《翠锦社》。〈行院〉《绘革社》。〈影戏〉《浮发社》。〈梳剃〉《律华社》。
〈吟叫〉云“机社。”〈撮弄〉而《七宝》《腾马》二会为最。玉山宝带，尺璧
寸珠，璀璨夺目，而天骥龙媒，绒鞯宝辔，竞赏神骏。好
奇者至剪毛为花草人物，厨行果局，穷极肴核之珍。
有所谓意思作者，悉以通草罗帛雕饰，为楼台故事
之类，饰以珠翠，极其精致。一盘至直数万。然皆浮靡
无用之物，不过资一玩耳。奇禽则红鹦白雀，水族则
银蟹金龟。高丽华山之奇松，交广海峤之异卉，不可
缕数，莫非动心骇目之观也。若三月三日《殿司真武
会》，三月二十八日《东岳生辰》，社会之盛，大率类此，不暇赘陈。

《七修类稿》：宋朝科制，以二月十二日会试锁院。
朱子诗序：“正月五日欲用斜川故事，结客载酒过伯
休新居，风雨不果。二月五日，始克践约。坐间以‘陶公
卒章二十字分韵，熹得‘中’字赋，呈诸同游者’。”

《宋史。外国传》：“高丽国二月十五日，僧俗燃灯，如中国
上元节。”

《元史·祭祀志》：“世祖至元七年，以帝师八思巴之言，于
大明殿御座上置白伞盖一顶，用素段泥金书梵字
于其上，谓镇伏邪魔，护安国刹。自是每岁二月十五
日，于大殿启建白伞盖，佛事用诸色仪仗，社直迎引
伞盖，周游皇城内外，云与众生祓除不祥，导迎福祉。”
《续文献通考》：“元武宗至大三年，命祀先农，乐用登歌”，
日用中春上丁，或用上辛或甲日。

《成都岁华纪丽谱》：二月二日踏青节，初郡人游赏，散
在四郊。张公咏以为不若聚之为乐。乃以是日出万
里桥，为彩舫数十艘，与宾僚分乘之，歌吹前导，号“小
游江。”盖指浣花为大游江也。士女骈集，观者如堵。晚
宴于宝历寺，公为诗曰：“春游千万家，美人颜如花。三
三两两映花立，飘飘似欲乘烟霞。”公铁心石肠，乃赋
“此丽词哉！”后以为故事。清献公为记。时彩舫至增数
倍，今不然矣。八日，观街药市，早宴大慈寺之设厅，晚
宴金绳院。

《岁华纪丽》注：“二月八日，释氏下生之日，迦文成道之
时。信舍之家建八关斋戒，车轮宝盖、七变八会之灯。
平旦执香花绕城一匝，谓之行城。”

周伯琦《纪事诗注》：至正十一年二月十二日，礼闱揭
榜，传宣张宴，各赐衣币。榜魁李国凤、赵麟，号凤麟榜。
《帝京景物略》：“二月二日，小儿以木二寸制如枣核，置
地而棒之，一击令起，随一击令远，以近为负，曰‘打柭
柭’。”古所称击壤者耶。其谣云：“杨柳儿活抽陀螺，杨柳
儿青放空钟，杨柳儿死踢毽子，杨柳发芽儿打柭儿。”
空钟者，刳木中空，旁口荡以沥青，卓地如仰钟，而柄
其上之平。别一绳绕其柄，别一竹尺有孔，度其绳而
抵格空钟，绳勒右却，竹勒左却，一勒空钟轰而疾转，
大者声钟，小亦蛣蜣发声，一钟声歇时乃已。制径寸
至八九寸，其放之，一人至三人。陀螺者，木制如小空
钟，中实而无柄，绕以鞭之绳而无竹尺卓于地，急掣
其鞭，一掣陀螺，则转无声也。视其缓而鞭之转转无
复住转之疾，正如卓立地上，顶光旋旋影不动也。
《熙朝乐事》：二月朔日，唐宋时谓之“中和节”，今虽不举，
而民间犹以青囊盛五谷瓜果之种相遗，谓之“献生
子。”自是城中士女已有出郭探青，扫墓设奠者，湖中
游舫，倩价日增矣。二日，士女皆戴蓬叶，谚云：“蓬开先
日草，戴了春不老。”十九日，上天竺建观音会，倾城士
女皆往。其时马塍园丁竞以名花荷担叫鬻，音中律
吕。黄子常《卖花声》词云：“人过天街晓色。担头红紫满
筠筐。浮花浪蕊。画楼睡醒，正眼横秋水。听新腔，一回
催起，吟红叫白。报得蜂儿知未。隔东西。馀音软美，迎
门争买，早斜簪云髻。助春娇、粉香帘底。”乔梦《符和词》
云：“侵晓园丁叫道，嫩红娇紫。巧工夫、攒枝饾蕊。行歌
伫立。洒洗妆新，水卷香风，看街帘起。深深巷陌。有个
重门开未。忽惊他、寻春梦美。穿窗透阁。便凭伊，唤取
惜花人，在谁根底。”

《明会典》：“春分之日，祭大明之神。甲、丙、戊、庚、壬年帝亲
祀，馀年遣大臣摄祭。”

《续文献通考》：景泰五年，敕赐“文昌宫额。岁以二月初
三日为帝君诞生之辰，遣官致祭。”

先蚕氏之祭，嘉靖中始行。以岁仲春，择日，皇后祭，公
主、内外命妇陪祭。

《冏政要览》。太仆寺每年祭马神在通州北四十里安
德乡郑村坝，春祭在二月二十二日，前期题请遣少
卿一员行礼。

《农政全书》：“二月十二日浴蚕，以菜花、野菜花、韭花、桃
花、白豆花揉之水中而浴之。”

《续文献通考》：“苗人仲春刻木为马，祭以牛酒，老人并
马箕踞。未婚男女，吹芦笙以和歌词，谓之‘跳月。